Komisijos Reglamentas (EB) Nr. 1966/2003
2003 m. lapkričio 7 d.
iš dalies pakeičiantis Reglamentą (EB) Nr. 834/95 dėl tam tikrų produktų klasifikavimo pagal Kombinuotąją nomenklatūrą
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2176/2002 [2], ypač į jo 9 straipsnio 1 dalį,
kadangi:
(1) 1995 m. balandžio 12 d. Komisijos reglamentas (EB) Nr. 834/95 dėl tam tikrų prekių klasifikavimo pagal Kombinuotąją nomenklatūrą [3] nustato priemones dėl trikotažinio gaminio klasifikavimo pagal Kombinuotąją nomenklatūrą.
(2) Savo sprendimu, priimtu išnagrinėjus C-260/00 - C-263/00 [4] sujungtas bylas dėl antkelių ir kitų tvarsčių, Europos Bendrijų Teisingumo Teismas nustatė kriterijus, kuriais remiantis nustatomi skirtumai tarp bendros paskirties tvarsčių paprastųjų versijų ir versijų, kurios skirtos atlikti tam tikrą medicinos funkciją, ir todėl turi būti klasifikuotos Kombinuotosios nomenklatūros 9021 pozicijoje.
(3) Siekiant užtikrinti Reglamento (EEB) Nr. 2658/87 priede pateiktos Kombinuotosios nomenklatūros vieningą taikymą, būtina pateikti Reglamento (EB) Nr. 834/95 priede minimos prekės atitinkamo klasifikavimo paaiškinimų, siekiant išaiškinti, kodėl šis klasifikuotasis produktas yra antkelio paprastoji versija.
(4) Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 834/95 priede 3 skiltyje (Paaiškinimai) įterpiamas šis naujas punktas.
"Gaminys negali būti klasifikuojamas 9021 pozicijoje, nes įtvarų negalima pritaikyti, atsižvelgiant į konkrečią ligonio traumą. Be to, gaminiui nebūdingas aukštas tikslumo laipsnis.
Todėl šis gaminys yra paprasta bendram naudojimui skirta prilaikanti priemonė, kuri nėra naudojama konkrečiais medicinos tikslais.
Gaminio pritaisymas prie kojos dviem juostelėmis nėra naudojamas konkrečiais medicinos tikslais, nes juostelės tik laiko antkelį vietoje."
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. lapkričio 7 d.